Motiv

Jeg vil lage et motiv som gjenspeiler det Lilleborgområdet er for mange.

Om vinteren er det relativt stille, men når sola begynner å varme på våren er det som om livet igjen våkner. Vi som bor på Lilleborg trekker ut på balkongene, kaféene setter ut bord og stoler og vannfontenen skrus på igjen. Vi har vår egen frihetsoase midt i byen.

Akerselvas gangveier blir flittig brukt av Oslos befolkning til rekreasjon, treningsfelt, hundelufting og annet.

Jeg ville lage et bilde av en Osloboer. En Osloboer som går tur langs elva. I stedet for å gå tur med hunden sin, skal han ha en sommerfugl i bånd.

Dette kan være et bilde på en urban sommerfugl. Litt som jeg ser på området jeg bor i. En sommeroase samtidig som vi er midt i byen. Vi er på en måte bundet til det travle livet samtidig som vi ønsker å holde fast på en frihet.